Varhaiskeskiajalla kaupunki tunnettiin salmen mukaan nimellä "Euripos" tai "Egripo". Vuodesta 1209 lähtien kaupunkia ja koko Euboiaa hallitsi Venetsia. Venetsialaisvallan aikana kaupunkia kutsuttiin nimellä "Negroponte" (”Musta silta”), mikä oli mahdollisesti peräisin nimestä Egripo ja sanasta "ponte", ”silta”. Kaupungissa käytiin Negroponten taistelu kesällä 1470 Osmanien valtakunnan ja Venetsian välillä. Siinä turkkilaiset valtasivat kaupungin.